Musica sin orglas istoricas

Sunar sin orglas istoricas dovra in'atgna tecnica ed è per l'auditori in eveniment particular. La chasa editura “swiss pan” da Turitg ha edì dus discs cumpacts (DC) cun l'organista Esther Sialm. In da quests discs è cumparì avant plirs onns. EI cuntegna ovras da Duri Sialm, Otto Barblan e Gian da Salis, registradas sin l'orgla da Mon (1690), l'orgla da baldachin en il Museum retic a Cuira (16avel tschientaner) e l'orgla da Poschiavo (ca. 1900). Sin il segund DC, cumparì avant curt temp, èn registradas ovras da divers cumponists ord divers tschientaners, tranter auter er da Max Reger, sunadas sin l'orgla da Ramosch (1680/1800), da Luzein (1791) e da Silvaplauna (ca. 1900). En il carnet accumpagnant, cumparì en quatter linguatgs, inclus rumantsch, descriva l'organista l'istorgia da las orglas resguardadas, lur construcziun ed atgnadads e preschenta er vita ed ovra dals cumponists. Ils DC “Orglas istoricas en il Grischun” pon ins retrair da mintga stizun da musica.

[Pagina rumantscha]